Greek Legal Document

Category: 384

Content:
57. ΝΟΜΟΣ υπ’ αριθ. 2175 της 22/22 Δεκ. 1993 (Α΄211) Οργάνωση ενιαίου φορέα αστικών συγκοινωνιών στην περιοχή Αθηνών–Πειραιώς και Περιχώρων και άλλες διατάξεις. Ίδρυση–Σκοπός–Αρμοδιότητες ΄Αρθρ.1.-1.Ιδρύεται νομικό πρόσωπο ιδιωτικού δικαίου, που είναι δημόσια επιχείρηση κοινωφελούς χαρακτήρα, με τη μορφή της ανώνυμης εταιρείας και την επωνυμία «Οργανισμός Αστικών Συγκοινωνιών Αθηνών (Ο.Α.Σ.Α)» με έδρα την Αθήνα. Ο Ο.Α.Σ.Α. διέπεται από τις διατάξεις της νομοθεσίας για τις ανώνυμες εταιρείες, εκτός αν διαφορετικά ορίζεται στο νόμο αυτόν, τα π.δ/τα και λοιπές κανονιστικές πράξεις, που εκδίδονται σε εκτέλεσή του και εποπτεύεται από τον Υπουργό Μεταφορών και Επικοινωνιών. 2.Σκοπός του Ο.Α.Σ.Α είναι η διεξαγωγή του συγκοινωνιακού έργου με όλα τα μέσα μαζικής μεταφοράς στην περιοχή Αθηνών–Πειραιώς και Περιχώρων, με ιδιαίτερη μέριμνα για την εξυπηρέτηση του επιβατικού κοινού και την ποιότητα ζωής στην περιοχή της αρμοδιότητάς του.  3.Στις αρμοδιότητες του Ο.Α.Σ.Α περιλαμβάνονται: α.Ο Προσδιορισμός, ο σχεδιασμός, ο προγραμματισμός, η εκτέλεση, η εκμετάλλευση και ο έλεγχος του συγκοινωνιακού έργου με όλα τα μέσα μαζικής μεταφοράς στην περιοχή Αθηνών–Πειραιώς και Περιχώρων, όπως αυτή καθορίζεται με απόφαση του Υπουργού Μεταφορών και Επικοινωνιών. β.Η μελέτη των σχετικών προβλημάτων και η υποβολή προτάσεων στις αρμόδιες διοικητικές αρχές.  γ. Η ρύθμιση όλων των θεμάτων που αφορούν τη διεξαγωγή των αστικών συγκοινωνιών στην περιοχή Αθηνών–Πειραιώς και Περιχώρων και ιδίως ο καθορισμός, η κατάργηση και η επέκταση των γραμμών, ο καθορισμός των διαδρομών, των δρομολογίων, των αφετηριών των τερμάτων και των στάσεων. Σελ. 326,408(α) Τεύχος 1267-Σελ. 46 δ.Ο εκσυγχρονισμός του συστήματος και η δημιουργία και χρησιμοποίηση των πάσης φύσεως εγκαταστάσεων.  ε.Η προμήθεια και εκμετάλλευση του τροχαίου υλικού και η συντήρησή του.  4.Η εκτέλεση και εκμετάλλευση του συγκοινωνιακού έργου ανατίθεται από τον Ο.Α.Σ.Α.σε ανώνυμες εταιρείες, που ιδρύει ο ίδιος.  Κεφάλαιο–Περιουσία–Οργάνωση–Κανονισμοί Άρθρ.7.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως. Άρθρ.2.-1.Το μετοχικό κεφάλαιο του Ο.Α.Σ.Α. αποτελείται από τα περιουσιακά στοιχεία του καταργούμενου Οργανισμού Αστικών Συγκοινωνιών (Ο.Α.Σ.), όπως αυτά διαμορφώθηκαν μετά τη μεταβίβαση στον Ο.Α.Σ., με το άρθρ. 1 παρ. 2 του Νόμ. 2078/1992 (ΦΕΚ 139 Α΄), της κινητής και ακίνητης περιουσίας της Επιχείρησης Αστικών Συγκοινωνιών (Ε.Α.Σ.). Τα παραπάνω περιουσιακά στοιχεία περιέρχονται αυτοδικαίως στον Ο.Α.Σ.Α. από την έναρξη της ισχύος του παρόντος νόμου. Με κοινή απόφαση των Υπουργών Οικονομικών και Μεταφορών και Επικοινωνιών ρυθμίζονται τα σχετικά με τον υπολογισμό, την εκτίμηση, τον καθορισμό του ύψους του μετοχικού κεφαλαίου του Ο.Α.Σ.Α. και των εταιρειών που αυτός ιδρύει, καθώς και κάθε άλλη αναγκαία λεπτομέρεια. 2.Το μετοχικό κεφάλαιο του Ο.Α.Σ.Α. διαιρείται σε ονομαστικές μετοχές ίσης αξίας, που αντιστοιχούν σε ισάριθμες ψήφους. Οι μετοχές αυτές ανήκουν στο Ελληνικό Δημόσιο.  3.Το Ελληνικό Δημόσιο μπορεί να μεταβιβάζει έως το 40% των μετοχών της προηγούμενης παραγράφου σε Οργανισμούς Τοπικής Αυτοδιοίκησης (Ο.Τ.Α.) πρώτου και δεύτερου βαθμού της περιοχής αρμοδιότητας του Ο.Α.Σ.Α. Έως το 40% των μετοχών των θυγατρικών εταιρειών που ιδρύονται, κατά το άρθρ. 1 παρ. 4 του παρόντος νόμου, δύναται να μεταβιβαστούν σε Ο.Τ.Α. πρώτου και δεύτερου βαθμού της περιοχής αρμοδιότητας του Ο.Α.Σ.Α. Οι μετοχές του Ο.Α.Σ.Α. ή των εταιρειών που ιδρύει κατά το άρθρ. 1 παρ. 4 δεν μεταβιβάζονται εκτός Δημοσίου και Ο.Τ.Α. 21.Ζ.β.55-57 Αστικές Συγκοινωνίες Αθηνών-Πειραιώς και Περιχώρων-Ο.Α.Σ.Α. 4.Τα όργανα του Ο.Α.Σ.Α. και των εταιρειών που ιδρύει ο Ο.Α.Σ.Α. είναι η Γενική Συνέλευση (Γ.Σ.) των μετόχων, το Διοικητικό Συμβούλιο (Δ.Σ) και η Αντιπροσωπευτική Συνέλευση Κοινωνικού Ελέγχου (Α.Σ.Κ.Ε.). Η Γ.Σ. των μετόχων του Ο.Α.Σ.Α. εκλέγει το Δ.Σ. του Οργανισμού, το οποίο είναι ενδεκαμελές. Η σύνθεση, συγκρότηση και οι κανόνες λειτουργίας του πρώτου Δ.Σ. ορίζονται με απόφαση του Υπουργού Μεταφορών και Επικοινωνιών. Η θητεία του διαρκεί μέχρι την εκλογή του πρώτου Δ.Σ. από την πρώτη τακτική Γενική Συνέλευση. Σε κάθε περίπτωση η θητεία του δεν μπορεί να υπερβεί το ένα έτος. Στο πρώτο Δ.Σ. του Ο.Α.Σ.Α. ορίζονται πρόσωπα που έχουν ειδικές γνώσεις σε θέματα συγκοινωνιών και εμπειρία στην οργάνωση και διοίκηση, ένας εκπρόσωπος εργαζομένων στον Ο.Α.Σ.Α. και τρία πρόσωπα, που θητεύουν ή έχουν θητεύσει στην Τοπική Αυτοδιοίκηση ή έχουν εμπειρία ως στελέχη Οργανισμών Τοπικής Αυτοδιοίκησης. Η Γ.Σ. των μετόχων του Ο.Α.Σ.Α. εγκρίνει τα καταστατικά του Οργανισμού και των εταιρειών που ιδρύονται κατά το άρθρ. 1 παρ.4 του παρόντος νόμου, τα οποία καταρτίζονται από το Δ.Σ. του Ο.Α.Σ.Α.. Στη Γ.Σ. του Ο.Α.Σ.Α. το Ελληνικό Δημόσια εκπροσωπείται από τους Υπουργούς Εσωτερικών, Οικονομικών και Μεταφορών και Επικοινωνιών. Με τα άρθρα πρώτο και δεύτερο της 40561/4566/27-27 Δεκ. 1996 (ΦΕΚ Β΄1167) απ. Υπ. Εθν. Οικον. και Οικον. και Μετ. Επικοιν., αντικαταστάθηκε η παρ. 4 άρθρ. 2 Νόμ. 2175/93 και προστέθηκαν παρ. 4α,4β, 4γ, 4δ, 4ε και 4στ αντίστοιχα των οποίων το κείμενο έχει ως εξής: «4.Η Γ.Σ. των Μετόχων του Ο.Α.Σ.Α. εγκρίνει τα Καταστατικά του Οργανισμού και των Εταιρειών που ιδρύονται κατά το άρθρ. 1 παρ. 4 του παρόντος νόμου. Στη Γ.Σ. του Ο.Α.Σ.Α. το Ελληνικό Δημόσιο εκπροσωπείται από τους Υπουργούς Εσωτερικών, Οικονομικών και Μεταφορών και Επικοινωνιών. 4α.΄Οργανα Διοίκησης της Εταιρείας είναι: α)Το Διοικητικό Συμβούλιο β)Ο Διευθύνων Σύμβουλος γ)Το Συμβούλιο Διεύθυνσης 4β.Το Διοικητικό Συμβούλιο. 1.Το Δ.Σ. είναι το ανώτατο διοικητικό όργανο της Εταιρείας και κατά κύριο λόγο διαμορφώνει τη στρατηγική και την πολιτική ανάπτυξη της Εταιρείας, ενώ εποπτεύει και ελέγχει τη διαχείριση της περιουσίας της. 2.Η θητεία του Δ.Σ. είναι πενταετής. 3.Το Δ.Σ. της Εταιρείας είναι ενδεκαμελές (11) και αποτελείται από τους εκπροσώπους των μετόχων, δύο εκπροσώπους των εργαζομένων στην Εταιρεία που εκλέγονται με άμεση και καθολική ψηφοφορία, από ένα πρόσωπο που υποδεικνύεται από την Οικονομική και Κοινωνική Επιτροπή (Ο.Κ.Ε.) και ορίζεται σύμφωνα με τη παρ. 3 του άρθρ. 6 του Νόμ. 2414/96 και  από εκπροσώπους του Δημοσίου. Οι εκπρόσωποι του Δημοσίου στο Δ.Σ., μεταξύ των οποίων ο Πρόεδρος και ο Διευθύνων Σύμβουλος, ορίζονται με κοινή απόφαση των Υπουργών Εθνικής Οικονομίας, Οικονομικών και Υπουργού Μεταφορών και Επικοινωνιών. Επίσης στο Δ.Σ. μετέχει ως τακτικό μέλος ένας υπάλληλος του Γενικού Λογιστηρίου του Κράτους του Κλάδου Π.Ε.–Δημοσιονομικών με βαθμό Α΄, ο οποίος ορίζεται με απόφαση του Υπουργού Οικονομικών που εκδίδεται μετά από εισήγηση της Δ/νσης Κίνησης Κεφαλαίων, Εγγυήσεων Δανείων και Αξιών του Γ.Λ.Κ. (Δ 25). Η συμμετοχή αυτού διαρκεί μέχρι ολοσχερούς εξόφλησης των εγγυημένων δανείων της Εταιρείας από το Ελληνικό Δημόσιο.  4.Το υποδεικνυόμενο από την Ο.Κ.Ε. μέλος προέρχεται από φορείς σχετικούς με την Εταιρεία και προτείνεται μέσα σε αποκλειστική προθεσμία 2 μηνών αφότου ειδοποιηθεί η Ο.Κ.Ε. από το Υπουργείο Εθνικής Οικονομίας. Η ίδια προθεσμία ισχύει και για την πρόταση εκπροσώπων των εργαζομένων. Αν οι προθεσμίες αυτές παρέλθουν άπρακτες το Δ.Σ. συγκροτείται και λειτουργεί χωρίς τα μέλη αυτά. 5.Αν, για οποιοδήποτε λόγο, κενωθεί θέση συμβούλου, επιβάλλεται στους συμβούλους που απομένουν, να ζητήσουν αρμοδίως αντικαταστάτη για το υπόλοιπο της θητείας του συμβούλου που αντικαθίσταται από τον έχοντα το δικαίωμα διορισμού ή εκλογής του υπό αντικατάσταση συμβούλου. 4γ.Διευθύνων Σύμβουλος 1.Ο Διευθύνων Σύμβουλος προσλαμβάνεται για χρονικό διάστημα 5 ετών μετά από δημόσια προκήρυξη της θέσης. 2.Ο Διευθύνων Σύμβουλος είναι μέλος του Δ.Σ. της Εταιρείας και η ιδιότητά του δεν είναι ασυμβίβαστη με την ιδιότητα του Προέδρου του Δ.Σ. 3.Τα ελάχιστα απαιτούμενα προσόντα για την κατάληψη της θέσης του Διευθύνοντος Συμβούλου είναι πτυχίο Α.Ε.Ι. της ημεδαπής ή ισότιμο της αλλοδαπής και πενταετής εμπειρία σε θέση σημαντικής ευθύνης και απαιτήσεων στο δημόσιο ή τον ιδιωτικό τομέα, με αντικείμενο συναφές προς το κύριο αντικείμενο των δραστηριοτήτων της Εταιρείας. 4.Η δημόσια προκήρυξης της θέσης του Διευθύνοντος Συμβούλου γίνεται με κοινή απόφαση των Υπουργών Εθνικής Οικονομίας και του Υπουργού Μεταφορών και Επικοινωνιών. Με την απόφαση αυτή καθορίζεται η διαδικασία της επιλογής, εξειδικεύονται τα αναγκαία  προσόντα και μπορεί να ορίζεται ότι για την  κατάληψη της θέσης απαιτούνται και  προσόντα   πέραν   των  αναφερομένων      στην (Αντί για τη σελ. 326,409) Σελ. 326,409(α) Τεύχος 1267-Σελ.47 Αστικές Συγκοινωνίες Αθηνών-Πειραιώς και Περιχώρων-Ο.Α.Σ.Α. 21.Ζ.β.57 προηγούμενη παράγραφο. 4δ.Συμβούλιο Διεύθυνσης–Γενικοί Διευθυντές 1.Στην Εταιρεία λειτουργεί Συμβούλιο Διεύθυνσης, με κύρια αποστολή το συντονισμό και την εξασφάλιση της απαραίτητης συνοχής της λειτουργίας της Εταιρείας, την επίλυση σημαντικών προβλημάτων της τρέχουσας διαχείρισης, τη λήψη αποφάσεων για προμήθειες ή αναθέσεις έργων μέχρι το τιθέμενο από το Δ.Σ. χρηματικό όριο και την άσκηση κάθε άλλης αρμοδιότητας που του εκχωρεί το Δ.Σ.. Στο Συμβούλιο Διεύθυνσης μετέχει ως Πρόεδρος ο Διευθύνων Σύμβουλος και οι Γενικοί Διευθυντές ή αν υπάρχει μόνο ένας Γενικός Διευθυντής, αυτός και οι Διευθυντές ή σε κάθε άλλη περίπτωση, οι Διευθυντές. Το Δ.Σ. εγκρίνει τον Κανονισμό Λειτουργίας του Συμβουλίου Διεύθυνσης μετά από πρόταση του Διευθύνοντος Συμβούλου. 2.Οι Γενικοί Διευθυντές είναι ανώτατα στελέχη της Εταιρείας, εκτός οργανικών θέσεων, προΐστανται αυτοτελών τομέων δράσης και ορίζονται με απόφαση του Δ.Σ. που εκδίδεται μετά από πρόταση του Διευθύνοντος Συμβούλου, όπου προσδιορίζονται και οι αρμοδιότητες ενός εκάστου. 3.Οι Γενικοί Διευθυντές επιλέγονται από εξειδικευμένα στελέχη διοίκησης από το προσωπικό της Εταιρείας ή εκτός αυτού με απόσπαση ή με σύναψη ειδικής σύμβασης.  4.Η αναγκαιότητα διορισμού Γενικών Διευθυντών υπόκειται στην κρίση του Δ.Σ. το οποίο καθορίζει τον αριθμό και τις αρμοδιότητές τους, καθώς και τον τρόπο λειτουργίας του Συμβουλίου Διεύθυνσης.  4ε.Στρατηγικό–Επιχειρησιακό Σχέδιο.  1.Η Εταιρεία υποχρεούται να καταρτίζει: α)Το Στρατηγικό Σχέδιο (Σ.Σ.) που καθορίζει στο πλαίσιο της γενικότερης κυβερνητικής πολιτικής, τους μακροχρόνιους βασικούς στόχους για την εκπλήρωση των σκοπών της Εταιρείας και τις μεθόδους πραγματοποίησής τους, όπως ορίζει το άρθρ. 3 του Νόμ. 2414/96. β)Το Επιχειρησιακό Σχέδιο (Ε.Σ.) με διάρκεια 3 έως 5 ετών. Το Ε.Σ. εξειδικεύει τους στόχους του Σ.Σ. και τις μεθόδους πραγματοποίησής τους για καθένα από τα έτη της διάρκειάς του, όπως ορίζει το άρθρ. 3 του Νόμ. 2414/96. 4στ.Συμβόλαιο Διαχείρισης-΄Ελεγχος της τήρησής του. 1.Μεταξύ του Προέδρου του Δ.Σ. και του Διευθύνοντος Συμβούλου της Εταιρείας αφ’ ενός Σελ. 326,410(α) Τεύχος 1267-Σελ. 48   και του Δημοσίου εκπροσωπούμενου από τον Υπουργό Εθνικής Οικονομίας και τον Υπουργό Μεταφορών και Επικοινωνιών αφ’ ετέρου, συνάπτεται «Συμβόλαιο Διαχείρισης», στο οποίο καθορίζονται με λεπτομέρεια και στο πλαίσιο του Σ.Σ. και του Ε.Σ. οι στόχοι που ο Πρόεδρος του Δ.Σ. και ο Διευθύνων Σύμβουλος αναλαμβάνουν να εκπληρώσουν κατά τη διάρκεια της θητείας τους. Το Συμβόλαιο Διαχείρισης κατατίθεται στην αρμόδια κατά τον Κανονισμό της Βουλής Επιτροπή (άρθρ.4). 2.Το Συμβόλαιο Διαχείρισης περιλαμβάνει όσα ενδεικτικά αναφέρονται στο άρθρ. 4 του Νόμ.2414/96». 5.Οι οργανισμοί του Ο.Α.Σ.Α. και των εταιρειών, που ιδρύονται κατά το άρθρ. 1 παρ. 4 του νόμου αυτού, καταρτίζονται από το Δ.Σ. του Ο.Α.Σ.Α και εγκρίνονται με κοινή απόφαση των Υπουργών Προεδρίας της Κυβέρνησης και Μεταφορών και Επικοινωνιών. Οι κανονισμοί εσωτερικής λειτουργίας, οι υπηρεσιακοί κανονισμοί και οι κανονισμοί χρήσης των υπηρεσιών του Ο.Α.Σ.Α. και των εταιρειών, που ιδρύονται κατά το άρθρ. 1 παρ. 4 του νόμου αυτού, καταρτίζονται από το Δ.Σ. του Ο.Α.Σ.Α και εγκρίνονται με απόφαση του Υπουργού Μεταφορών και Επικοινωνιών. Με τους κανονισμούς χρήσης των υπηρεσιών του προηγούμενου εδαφίου ορίζονται και οι κυρώσεις για την παράβαση των υποχρεώσεων που θα θεσπισθούν. 21.Ζ.β.57 Αστικές Συγκοινωνίες Αθηνών-Πειραιώς και Περιχώρων-Ο.Α.Σ.Α. 6.Ο κοινωνικός έλεγχος ασκείται από την Α.Σ.Κ.Ε., σύμφωνα με τη νομοθεσία που ισχύει κάθε φορά. Με π.δ/γμα, που εκδίδεται με πρόταση των Υπουργών Εθνικής Οικονομίας και Μεταφορών και Επικοινωνιών, ορίζονται: α. Η σύνθεση της Α.Σ.Κ.Ε., στην οποία συμμετέχουν εκπρόσωποι του κράτους, της Τοπικής Αυτοδιοίκησης, των κοινωνικών φορέων, των εργαζομένων στον Ο.Α.Σ.Α. και στις εταιρείες που αυτός ιδρύει και των μετόχων του Ο.Α.Σ.Α. ή των εταιρειών που αυτός ιδρύει.  Επίσης, συμμετέχουν και εκπρόσωποι των εργαζομένων στους Η.Λ.Π.Α.Π.-Η.Σ.Α.Π. μέχρι την ανάληψη του έργου τους από τον Ο.Α.Σ.Α. ή τις εταιρείες που αυτός ιδρύει. β.Ο τρόπος εκλογής των αιρετών μελών της Α.Σ.Κ.Ε. γ.Οι κανόνες λειτουργίας της και  δ.Οι αρμοδιότητές της.  7.Οι αποφάσεις του Ο.Α.Σ.Α. για την τιμολογιακή πολιτική και το επενδυτικό πρόγραμμα, του ίδιου και των εταιρειών που αυτός ιδρύει, εγκρίνονται με κοινή απόφαση των Υπουργών Εθνικής Οικονομίας και Μεταφορών και Επικοινωνιών.  8.α.Με κοινή απόφαση των Υπουργών Εθνικής Οικονομίας, Οικονομικών και Μεταφορών και Επικοινωνιών καθορίζεται το ύψος της επιδότησης των υπηρεσιών που προσφέρει ο Ο.Α.Σ.Α. και οι εταιρείες που αυτός ιδρύει ή των Η.Λ.Π.Α.Π.–Η.Σ.Α.Π. που ήδη υπάρχουν και εποπτεύονται απ’ τον Ο.Α.Σ.Α. Με την παρ. 3 άρθρ. 15 Νόμ. 2469/14-14 Μαρτ. 1997 (ΦΕΚ Α΄38), Τόμ. 2, σελ. 138,21, ορίστηκε ότι «οι επιχειρήσεις και πάσης φύσεως επιδοτήσεις προς τους συγκοινωνιακούς φορείς της χώρας προσδιορίζονται σε κάθε περίπτωση σύμφωνα με τις διατάξεις της άνω παραγράφου 8, όπως αυτές ισχύουν». β.Για τον καθορισμό της επιδότησης λαμβάνονται υπόψη: -Τα στοιχεία εκμετάλλευσης, όπως αυτά διαμορφώνονται από τις συνθήκες που επικρατούν στην αγορά. -Το κόστος λειτουργίας συγκοινωνιακής επιχείρησης με καθαρά ιδιωτικοοικονομικά κριτήρια. γ.Οι πράξεις και αποφάσεις για την τιμολογιακή πολιτική και την επιδότηση των εισιτηρίων, που ισχύουν μέχρι τη δημοσίευση αυτού του νόμου, εξακολουθούν να εφαρμόζονται έως την έκδοση των αποφάσεων αυτής της παραγράφου.  «9. Η επιδότηση του εισιτηρίου ή των μηνιαίων καρτών απεριορίστων διαδρομών του άρθρου 14 του Νόμ. 2078/1992 δεν επεκτείνεται και δεν εφαρμόζεται και στις ετήσιες κάρτες των Υπουργείων Υγείας και Πρόνοιας και Δημόσιας Τάξης, που χορηγήθηκαν με αποφάσεις του Δ.Σ. του πρώην Ο.Α.Σ. με τις οποίες ρυθμίστηκε και κάθε σχετικό θέμα». Η μέσα σε «» παρ. 9 προστέθηκε με την περίπτ. Β΄ της παρ. 2 άρθρ. 20 Νόμ. 2671/23-28 Δεκ. 1998 (ΦΕΚ Α΄ 289), ανωτ.σελ. 98,529. Κατάργηση του Ο.Α.Σ.–Διάλυση Σ.ΕΠ. Ανάληψη συγκοινωνιακού έργου από Ο.Α.Σ.Α Άρθρ.3.-1.Από την έναρξη ισχύος αυτού του νόμου: α.Ο Ο.Α.Σ.Α. αναλαμβάνει αμέσως την εκτέλεση και εκμετάλλευση του συγκοινωνιακού έργου στην περιοχή αρμοδιότητάς του με θερμικά λεωφορεία. β.Ο Ο.Α.Σ.Α υπεισέρχεται αυτοδικαίως και χωρίς καμιά άλλη διατύπωση με συνέπειες καθολικής διαδοχής στα δικαιώματα και τις υποχρεώσεις του Ο.Α.Σ., ο οποίος παύει να υφίσταται. Ο Ο.Α.Σ.Α υπεισέρχεται αυτοδικαίως στα δικαιώματα και τις υποχρεώσεις των μετόχων των Σ.ΕΠ, των Σ.ΕΠ και του ΟΑ.Σ., που πηγάζουν από τις ενοχικές σχέσεις αγοράς λεωφορείων και δανειοδότησης. Στις συμβάσεις και στις σχέσεις αυτές συμπεριλαμβάνονται οι συμβάσεις ασφάλισης των παραπάνω λεωφορείων το σύμφωνο διατήρησης της κυριότητας και νομής υπέρ των πωλητριών εταιρειών και των τραπεζών ή δανειστριών εταιρειών, μέχρι την ολοσχερή αποπληρωμή του τιμήματος και εξόφληση του σχετικού δανείου. Ο Ο.Α.Σ.Α. υπεισέρχεται στο σύνολο των δικαιωμάτων και υποχρεώσεων των μετόχων των Σ.ΕΠ., των Σ.ΕΠ και του Ο.Α.Σ. που ιδρύονται ή απορρέουν από τις συμβάσεις αυτές είτε αυτοί συμβάλλονται σ’ αυτές απευθείας είτε συμβάλλονται ως τρίτοι κατά προσχώρηση. Οι εγγυήσεις του Ελληνικού Δημοσίου υπέρ των μετόχων των Σ.ΕΠ. προς τις τράπεζες ή τις δανείστριες εταιρείες εξακολουθούν να ισχύουν και παράγουν πλήρη τα έννομα αποτελέσματά τους μόνο σε σχέση με την εκπλήρωση των υποχρεώσεων και ικανοποίηση δικαιωμάτων που αναδέχεται με το άρθρο αυτό ο Ο.Α.Σ.Α. Ο Ο.Α.Σ.Α. αναλαμβάνει την υποχρέωση να επιστρέψει στους μετόχους των Σ.ΕΠ. τα ποσά που κατέβαλαν εξ ιδίων πόρων στις παραπάνω Εταιρείες για την αγορά των θερμικών λεωφορείων, νομιμοτόκως, από τότε που τα κατέλαβαν. (Αντί για τη σελ. 326,411) Σελ. 326,411(α) Τεύχος -Σελ.  Αστικές Συγκοινωνίες Αθηνών-Πειραιώς και Περιχώρων-Ο.Α.Σ.Α. 21.Ζ.β.57 γ.Ανακαλείται το δικαίωμα θέσης σε κυκλοφορία θερμικού αυτοκινήτου λεωφορείου δημόσιας χρήσης, που χορηγήθηκε με βάση τις διατάξεις του άρθρ. 3 του Νόμ. 2078/1992. Μέχρι την με οποιονδήποτε τρόπο παράδοση των λεωφορείων των Σ.ΕΠ. στον Ο.Α.Σ.Α., οι μέτοχοι των Σ.ΕΠ., οφείλουν να το διατηρούν σε πλήρη λειτουργία και να προσφέρουν το έργο που τους έχει ανατεθεί. δ.Διαλύονται οι Συγκοινωνιακές Επιχειρήσεις (Σ.ΕΠ.) που έχουν συσταθεί σύμφωνα με το άρθρ. 4 του Νόμ. 2078/1992 και τίθενται σε κατάσταση εκκαθάρισης. 2.Οι μισθώσεις χρήσης των αμαξοστασίων και του εξοπλισμού τους, οι παραχωρήσεις χρήσης των λεωφορείων ή άλλων περιουσιακών στοιχείων του Ο.Α.Σ. προς τις Σ.ΕΠ. ή τους μετόχους τους, λήγουν αυτοδικαίως για τον Ο.Α.Σ., τον Ο.Α.Σ.Α και το Ελληνικό Δημόσιο. Με απόφαση του Υπουργού Μεταφορών και Επικοινωνιών καθορίζεται η διαδικασία παράδοσης και παραλαβής τους, η συγκρότηση επιτροπών παραλαβής, καθώς και κάθε άλλη αναγκαία λεπτομέρεια. 3.Με απόφαση του Υπουργού Μεταφορών και Επικοινωνιών, που δημοσιεύεται στην Εφημερίδα της Κυβερνήσεως, καθορίζονται: α.Η διαδικασία και τα όργανα εκκαθάρισης των Σ.ΕΠ. β.Ο ορισμός εκκαθαριστών, των οποίων η αμοιβή βαρύνει τις Σ.ΕΠ. Για τη θητεία των εκκαθαριστών των πρώην Σ.ΕΠ. και λοιπές διατάξεις, βλ. περίπτ. Γ΄ και Δ΄ παρ. 2 άρθρ. 20 Νόμ. 2671/23-28 Δεκ. 1998 (ΦΕΚ Α΄ 289), ανωτ. σελ. 98,529. γ.Η διαδικασία επιστροφής ατόκως στους μετόχους των Σ.ΕΠ. του ποσού που κατέβαλαν υπέρ του Δημοσίου για την απόκτηση δικαιώματος θέσης σε κυκλοφορία θερμικού λεωφορείου δημόσιας χρήσης, σύμφωνα με το άρθρ. 3 του Νόμ. 2078/1992 και νομιμοτόκως του ποσού που κατέβαλαν εξ ιδίων πόρων στις πωλήτριες και δανειοδότριες Εταιρείες. δ.Η διαδικασία, οι όροι και οι προϋποθέσεις συμψηφισμού απαιτήσεων μεταξύ Ελληνικού Δημοσίου και Ο.Α.Σ. αφ’ ενός και μετόχων Σ.ΕΠ. αφ’ ετέρου από την εφαρμογή του Νόμ. 2078/1992 και του παρόντος νόμου. ε.Η διαδικασία ανάκτησης από μετόχους των Σ.ΕΠ. δικαιωμάτων από τα οποία παραιτήθηκαν ή παραχώρησαν, σύμφωνα με τις διατάξεις του άρθρ. 3 παρ. 1 περίπτ. β΄ και γ΄ του Νόμ. 2078/1992. Σελ.326,412(α) Τεύχος -Σελ.     4. Με κοινή απόφαση των Υπουργών Εθνικής Οικονομίας και Μεταφορών και Επικοινωνιών, μετά από τεχνικοοικονομική μελέτη επιπτώσεων και γνώμη των εργαζομένων, ανατίθεται στις Εταιρείες, που ιδρύονται κατά το άρθρ. 1 παρ. 4 του νόμου αυτού, η εκτέλεση και εκμετάλλευση του συγκοινωνιακού έργου των Ηλεκτροκίνητων Λεωφορείων Περιοχής Αθηνών Πειραιώς (Η.Λ.Π.Α.Π) και των Ηλεκτρικών Σιδηροδρόμων Αθηνών–Πειραιώς (Η.Σ.Α.Π), καθώς και η διαδικασία μεταβίβασης των δικαιωμάτων και υποχρεώσεων των Οργανισμών αυτών με διασφάλιση των μισθολογικών και ασφαλιστικών δικαιωμάτων των εργαζομένων. «5.α. Τα ποσά που καταβλήθησαν από το λογαριασμό του αποθεματικού κεφαλαίου κάθε πρώην Σ.Ε.Π., ως προκαταβολές, για την προμήθεια λεωφορείων και το οποίο (αποθεματικό) είχε δημιουργηθεί σύμφωνα με τις διατάξεις της παρ. 7 του άρθρου 3 και της παρ. 5 του άρθρου 4 του Νόμ. 2078/1992 (ΦΕΚ 139 Α΄) ανήκουν στις πρώην Σ.Ε.Π. και θεωρείται ως ανίσχυρη οποιαδήποτε απαίτηση του ΟΑΣΑ επ’ αυτών. Ο ΟΑΣΑ υποχρεούται να επιστρέψει, νομιμοτόκως από την ισχύ του παρόντος νόμου, κεφάλαια του αποθεματικού που είχαν καταβληθεί από τις πρώην Σ.ΕΠ. ως προκαταβολές αγοράς λεωφορείων, σύμφωνα με τις δανειακές συμβάσεις στις οποίες υπεισήλθε ο ΟΑΣΑ κατά τις διατάξεις της παρ. 1 του άρθρου 3 του Νόμ. 2175/1993. β. Οι οφειλές των πρώην Σ.ΕΠ. ή μετόχων των πρώην Σ.ΕΠ. προς τον ΟΑΣΑ, στις 23-12-1993 από την εκποίηση ανταλλακτικών από τον πρώην ΟΑΣ προς τις Σ.ΕΠ. ή τους μετόχους αυτών με τις ρυθμίσεις του άρθρου 5 του Νόμ. 2078/1992 και τα οποία δεν είχαν τιμολογηθεί κατά την αξία των αντίστοιχων ανταλλακτικών απογραφής της πρώην ΕΑΣ έτους 1991 προσαυξημένες κατά τριάντα πέντε τοις εκατό (35%). 21.Ζ.β.57 Αστικές Συγκοινωνίες Αθηνών-Πειραιώς και Περιχώρων-Ο.Α.Σ.Α. γ. Ως επιτόκιο καθορισμού των νομιμότοκων απαιτήσεων των πρώην Σ.ΕΠ., σύμφωνα με την παρ. 3 του άρθρου 3 του Νόμ. 2175/1993 και της, κατ’ εξουσιοδότηση αυτής, εκδοθείσας υπουργικής απόφασης, ορίζεται για κάθε έτος το μέσο επιτόκιο των ετήσιων εντόκων γραμματίων του Ελληνικού Δημοσίου και συγκεκριμένα: -20,25% για το έτος 1993 -17,50% για το έτος 1994 -15,24% για το έτος 1995 -12,80% για το έτος 1996 -10,11% για το έτος 1997 και -Το προκύπτον μέσο επιτόκιο για το χρονικό διάστημα από 1.1.1998 μέχρι της απόδοσης στους Εκκαθαριστές κάθε ωφελούμενου ποσού από τον ΟΑΣΑ ή το Δημόσιο». Η μέσα σε «» παρ. 5 προστέθηκε με την περίπτ. Α΄ της παρ. 2 άρθρ. 20 Νόμ. 2671/23-28 Δεκ. 1998, ΦΕΚ Α΄ 289, ανωτ.σελ. 98,529. Ρύθμιση θεμάτων προσωπικού Άρθρ.4.-1.Ο Ο.Α.Σ.Α. και οι εταιρείες που ιδρύονται κατά το άρθρ. 1 παρ. 4 του νόμου αυτού από τον Ο.Α.Σ.Α. συνδέονται με το προσωπικό τους με σχέση εργασίας αορίστου ή ορισμένου χρόνου, σύμφωνα με τις ειδικότερες ρυθμίσεις των οικείων οργανισμών. Η συνδρομή των τυπικών και ουσιαστικών προσόντων των υποψηφίων για πρόσληψη διαπιστώνεται από επιτροπές αξιολόγησης, στη σύνθεση των οποίων συμμετέχουν απαραιτήτως ένας Πρόεδρος Πρωτοδικών, που υπηρετεί στο Πρωτοδικείου Αθηνών και ένας εκπρόσωπος του Υπουργείου Μεταφορών και Επικοινωνιών. Κατά τη διαδικασία αξιολόγησης εκτιμάται ιδιαίτερα η εμπειρία του υποψηφίου στην αντίστοιχη ειδικότητα. Με την επιφύλαξη της διάταξης του δεύτερου εδαφίου της παραγράφου αυτής, η συγκρότηση και η σύνθεση των επιτροπών αξιολόγησης, η διαδικασία αξιολόγησης υποψηφίου, τα απαιτούμενα δικαιολογητικά και κάθε άλλη αναγκαία λεπτομέρεια ορίζονται με κοινή απόφαση των Υπουργών Προεδρίας της Κυβέρνησης και Μεταφορών και Επικοινωνιών.  2.Με πράξη του Υπουργού Μεταφορών και Επικοινωνιών, μετά από εισήγηση του Δ.Σ. του Ο.Α.Σ.Α., μεταφέρεται αυτοδικαίως στον Ο.Α.Σ.Α το προσωπικό, το οποίο υπηρετεί κατά την έναρξη της ισχύος του παρόντος νόμου στον καταργούμενο Ο.Α.Σ. με σχέση εργασίας αορίστου χρόνου.  3.α. Ο Ο.Α.Σ.Α για λογαριασμό και για τις ανάγκες των Εταιρειών που θα ιδρύσει κατά το άρθρ. 1 παρ. 4 του νόμου αυτού, προς εκτέλεση και εκμετάλλευση του συγκοινωνιακού έργου με θερμικά λεωφορεία, προσλαμβάνει, με σύμβαση αορίστου χρόνου ή σχέση έμμισθης εντολής, το προσωπικό που υπηρετούσε, με σχέση εργασίας αορίστου ή σχέση έμμισθης εντολής αντίστοιχα, στην Επιχείρηση Αστικών Συγκοινωνιών (Ε.Α.Σ.), κατά το χρόνο διάλυσής της, σύμφωνα με το άρθρ. 1 παρ. 1 του Νόμ. 2078/1992, καθώς και το προσωπικό της Ε.Α.Σ., που απολύθηκε με τις 7081/28.7.1992, 7275/12.8.1992 ,7309/19.8.1992, 7318/12.8.1992 και 7445/19.8.1992 αποφάσεις της διοίκησης της πρώην Ε.Α.Σ. Στις διατάξεις των ρυθμίσεων του εδαφίου αυτού δεν περιλαμβάνονται όσοι, από προσωπικό της πρώην Ε.Α.Σ. συνταξιοδοτήθηκαν κατά το άρθρ. 2 παρ. 7 του Νόμ. 2078/1992. β.Επίσης στον Ο.ΑΣ.Α. για τον ίδιο λόγο προσλαμβάνονται ως οδηγοί και με σύμβαση αορίστου χρόνου και οι μέτοχοι των Συγκοινωνιακών Επιχειρήσεως (Σ.ΠΕ.) των περιπτ. β΄, γ΄, δ΄, και ε΄ της παρ. 1 του άρθρ. 3 του Νόμ. 2078/1992. γ.Οι ανήκοντες στις κατηγορίες των προηγούμενων εδαφίων υποβάλλουν μέσα σε αποκλειστική προθεσμία 10 ημερών από την έναρξη ισχύος του νόμου αυτού, αίτηση και προσλαμβάνονται με αποφάσεις του Δ.Σ. του Ο.Α.Σ.Α. ή ειδικώς εξουσιοδοτημένα προς αυτά μέλη του η επιτροπές, μέσα σε προθεσμία 20 ημερών από την έναρξη ισχύος του παρόντος νόμου. 4.Eάν μετά την πρόσληψη του παραπάνω προσωπικού η αναλογία των οδηγών ανά λεωφορείο είναι μικρότερη των 2,9 οδηγών ανά λεωφορείο του Ο.Α.Σ.Α. ή των εταιρειών που ιδρύει ο Ο.Α.Σ.Α., δύνανται να προσληφθούν ως οδηγοί και μέχρι τη συμπλήρωση της παραπάνω αναλογίας, εργαζόμενοι ως οδηγοί σε λεωφορεία των Σ.ΕΠ. με σύμβαση εξαρτημένης εργασίας. Η σχέση αυτή πρέπει να αποδεικνύεται αποκλειστικά με τη βεβαίωση του ασφαλιστικού οργανισμού για την εμπρόθεσμη εκπλήρωση των υποχρεώσεών τους. Με απόφαση του Υπουργού Μεταφορών και Επικοινωνιών καθορίζεται κάθε σχετική λεπτομέρεια. (Αντί για τη σελ. 326,413) Σελ. 326,413(α) Τεύχος -Σελ.  Αστικές Συγκοινωνίες Αθηνών-Πειραιώς και Περιχώρων-Ο.Α.Σ.Α. 21.Ζ.β.57 5.Αποκλείονται από τη διαδικασία πρόσληψης οι μέτοχοι των Σ.ΕΠ., που απέκτησαν άδεια Λ.Δ.Χ. κατά παράβαση των διατάξεων του Νόμ. 2078/1992 ή που δεν εκπληρώνουν τις υποχρεώσεις που απορρέουν από τον παρόντα νόμο, τα π. δ/τα και τις κανονιστικές αποφάσεις που εκδίδονται με εξουσιοδότησή του. 6.Οι μέτοχοι των Σ.ΕΠ., των περιπτ. β΄ και γ΄ της παρ. 1 του άρθρ. 3 του Νόμ. 2072/1992, αντί της υποβολής αίτησης πρόσληψης στον Ο.Α.Σ.Α., δύνανται να ζητήσουν την επαναχορήγηση της άδειας Λ.Δ.Χ. αστικού ή υπεραστικού που μετέφεραν ή της άδειας Ε.Δ.Χ. αυτοκινήτου που απέσυραν. Με απόφαση του Υπουργού Μεταφορών και Επικοινωνιών καθορίζεται κάθε σχετική λεπτομέρεια. Μέτοχοι των Σ.ΕΠ., που κατά τη δημοσίευση και ισχύ του Νόμ. 2078/1992 ήταν μόνιμοι υπάλληλοι του Δημοσίου ή Ν.Π.Δ.Δ. ή υπάλληλοι με σύμβαση αορίστου χρόνου στο Δημόσιο, τα Ν.Π.Δ.Δ. ή Ν.Π.Ι.Δ. του ευρύτερου δημόσιου τομέα και μετά τη χορήγηση άδειας Λ.Δ.Χ. με τις διατάξεις του Νόμ. 2078/1992, υπέβαλαν την παραίτησή τους από τις παραπάνω αναφερόμενες υπηρεσίες, επαναπροσλαμβάνονται από τις ίδιες υπηρεσίες εντός 30 ημερών από την ισχύ του παρόντος νόμου, μετά από αίτησή τους και με κοινή απόφαση του Υπουργού Προεδρίας και του κατά περίπτωση αρμόδιου Υπουργού. Με κοινή απόφαση των Υπουργών Προεδρίας της Κυβέρνησης και Μεταφορών και Επικοινωνιών καθορίζεται κάθε σχετική λεπτομέρεια. 7.α.Το προσωπικό του Ο.Α.Σ. που μεταφέρεται στον Ο.Α.Σ.Α. συνεχίζει να λαμβάνει τις τακτικές αποδοχές του, μέχρι την υπογραφή νέων συλλογικών συμβάσεων εργασίας. β.Το λοιπό προσωπικό αμοίβεται προσωρινά και μέχρι την υπογραφή νέων συλλογικών συμβάσεων εργασίας, σύμφωνα με τις κατά κατηγορίες προσωπικού συλλογικές συμβάσεις, που ίσχυαν στην Ε.Α.Σ., πριν από τη διάλυσή της. «8. Το μεταφερόμενο, με αποφάσεις του Δ.Σ. του Ο.Α.Σ.Α., προσωπικό από τον Ο.Α.Σ.Α στις εταιρείες του άρθρου 1 παρ. 4 του Νόμ. 2175/1993 και αντίστροφα, εντάσσεται οργανικά, από το χρόνο της μεταφοράς στο Φορέα που έχει μεταφερθεί. Από το χρονικό σημείο της μεταφοράς του προσωπικού, οι Σ.Σ.Ε. που ισχύουν και εφαρμόζονται για το υπόλοιπο προσωπικό του Φορέα υποδοχής εφαρμόζονται αυτοδίκαια και για το μεταφερόμενο προσωπικό». Η μέσα σε «» παρ. 8 αντικαταστάθηκε ως άνω από την παρ. 4 άρθρ.6 Νόμ. 2669/16-18 Δεκ. 1998 (ΦΕΚ Α΄ 283), κατωτ. αριθ. 70. Σελ. 326,414(α) Τεύχος Σελ.     9.(Καταργήθηκε από την παρ. 6 του άρθρ. 20 Νόμ. 2515/24-25 Ιουλίου 1997,ΦΕΚ Α΄ 154, Τόμ. 2, σελ. 318,270. Για τις μετατάξεις προσωπικού του Ο.Α.Σ.Α. και θυγατρικών εταιριών βλ. δεύτερο τρίτο και τέταρτο εδάφιο ιδίας παρ. 6 άρθρ. 20 Νόμ. 2515/1997). 21.Ζ.β.57 Αστικές Συγκοινωνίες Αθηνών-Πειραιώς και Περιχώρων-Ο.Α.Σ.Α. Ειδικές ρυθμίσεις – Τελικές διατάξεις Άρθρ.5.-Με π.δ/γμα που εκδίδεται με πρόταση των Υπουργών Εμπορίου , Μεταφορών και Επικοινωνιών δύναται ο Ο.Α.Σ.Α. να ιδρύσει ανώνυμη ασφαλιστική εταιρεία, για την ασφάλιση πλην των άλλων και των περιουσιακών του στοιχείων και των εταιρειών που ιδρύει, για τους κινδύνους από κλοπή, πυρκαγιά και ατύχημα. Στο ίδιο π. δ/γμα ρυθμίζεται η αντασφάλιση των ασφαλιστικών κεφαλαίων για τους κινδύνους που αναλαμβάνονται από αυτά, καθώς και κάθε άλλη αναγκαία και σχετική λεπτομέρεια. «Ο Ο.Α.Σ.Α. με απόφαση του Διοικητικού του Συμβουλίου μπορεί να ιδρύσει εταιρεία με σκοπό την πρακτόρευση οποιασδήποτε ασφαλιστικής εταιρείας που λειτουργεί νόμιμα στην Ελλάδα ή σε άλλη χώρα της Ευρωπαϊκής Ένωσης. Η πρακτόρευση αυτή αφορά αποκλειστικά την ασφάλιση των περιουσιακών στοιχείων και του προσωπικού του Ο.Α.Σ.Α. και των θυγατρικών του εταιρειών». Το μέσα σε « » δεύτερο εδάφιο, προστέθηκε από την παρ. 4, άρθρ. 3 Νόμ. 2366/12-12 Δεκ. 1995, (ΦΕΚ Α΄ 256), κατωτ. αριθ. 64. 2.Το έργο των εκκαθαριστών της πρώην Ε.Α.Σ., που ορίστηκαν με το εδάφ. β΄ της παρ. 1 του άρθρ. 1 του Νόμ. 2078/1992, πρέπει να ολοκληρωθεί μέσα σε ένα μήνα από την ισχύ του παρόντος νόμου. Με την πάροδο άπρακτης της προθεσμίας οι εκκαθαριστές παραδίδουν όλο το υλικό που έχουν στα χέρια τους σε νέους εκκαθαριστές, που ορίζονται από τον Υπουργό Οικονομικών, Περιβάλλοντος, Χωροταξίας και Δημοσίων Έργων και Μεταφορών και Επικοινωνιών. 3.Η μεταβίβαση στον Ο.Α.Σ.Α. και στις εταιρείες που αυτός ιδρύει κάθε περιουσιακού στοιχείου και    γενικά   εμπραγμάτου     ή     ενοχικού δικαιώματος, απαίτησης και υποχρέωσης, καθώς και οι σχετικές  συμβάσεις απαλλάσσονται από κάθε γενικό ή ειδικό φόρο ή τέλος χαρτοσήμου, δικαίωμα ή εισφορά υπέρ του Δημοσίου ή οποιουδήποτε τρίτου. 4.Απαλλάσσονται από κάθε φόρο, τέλος, εισφορά υπέρ του Δημοσίου ή οποιουδήποτε τρίτου και από το τέλος χαρτοσήμου όλες οι συστατικές πράξεις του Ο.Α.Σ.Α. και των εταιρειών που ιδρύει, καθώς και οι πράξεις μεταφοράς, μεταβίβασης ή συγχώνευσης των περιουσιακών στοιχείων από τον Ο.Α.Σ. στον Ο.Α.Σ.Α. και στις εταιρείες που ιδρύει, από τον Ο.Α.Σ.Α. στις εταιρείες που αυτός ιδρύει από τους ΗΛΠΑΠ και ΗΣΑΠ στον Ο.Α.Σ.Α. και στις εταιρείες που αυτός ιδρύει. Τα παραπάνω νομικά πρόσωπα απαλλάσσονται για πέντε χρόνια από την ισχύ του παρόντος νόμου για όλο το εισαγόμενο τροχαίο υλικό και λοιπό μηχανολογικό εξοπλισμό από την υποχρέωση καταβολής οποιουδήποτε φόρου, τέλους, τέλους χαρτοσήμου, εισφοράς και δασμού που εισπράττεται κατά την εισαγωγή τους. Επίσης, για το ίδιο χρονικό διάστημα απαλλάσσεται από οποιοδήποτε τέλος χαρτοσήμου, εισφοράς και δικαιώματος υπέρ του Δημοσίου ή τρίτων η μεταβίβαση των λεωφορείων προς τον Ο.Α.Σ.Α. και τις θυγατρικές του εταιρείες, η σύνταξη των σχετικών συμβάσεων, καθώς και η έκδοση των σχετικών παραστατικών τίτλων. 5.Από την έναρξη ισχύος του νόμου αυτού καταργούνται οι διατάξεις του Νόμ. 2078/1992, καθώς και οι διατάξεις του Νόμ. 588/1977 (ΦΕΚ 140 Α΄ ), που αντίκεινται στο νόμο αυτόν. Με την περίπτ. 82 του άρθρ. 4 Νόμ. 2459/18-19 Φεβρ. 1997 (ΦΕΚ Α΄ 17), Τόμ. 27 σελ. 194,725, καταργήθηκαν οι απαλλαγές του Ο.Α.Σ.Α. από τα τέλη χαρτοσήμου που προβλέπονται από το άνω άρθρ. 5. Παράταση ισχύος διατάξεων  για ρύθμιση κεφαλαιακής κατάστασης  της Ολυμπιακής Αεροπορίας (Α.Ε.) Άρθρ.6.-Το χρονικό διάστημα που ορίζεται στην παρ. 2 του άρθρ. 30 του Νόμ. 1914/1990 (ΦΕΚ 178 Α΄) παρατείνεται από τη λήξη του, για την Ολυμπιακή Αεροπορία Α.Ε., για ένα ακόμη έτος. Έναρξη ισχύος